stanford-oval/wikipedia huggingface dataset:
กูยาบา

| กูยาบา Cuiabá |
| --- | --- |
เทศบาลนคร
Município do Cuiabá เทศบาลนครกูยาบา
ร้านค้าภายในเมือง
   ธง ตรา
สมญา: "เมืองสีเขียว"
ตำแหน่งของกูยาบา
กูยาบาตำแหน่งในประเทศบราซิล
พิกัด: 15°35′45″S 56°05′49″W﻿ / ﻿15.59583°S 56.09694°W﻿ / -15.59583; -56.09694
ประเทศ:  บราซิล
รัฐ:  รัฐมาตูโกรซู
ก่อตั้งเมื่อ: 1 มกราคม ค.ศ. 1727
การปกครอง
 • นายกเทศมนตรี: Francisco Bello Galindo Filho (PSDB)
พื้นที่
 • ทั้งหมด: 3,538 ตร.กม. (1,366 ตร.ไมล์)
ความสูง: 165 เมตร (541 ฟุต)
ประชากร (2010)
 • ทั้งหมด: 542,861 คน
 • ความหนาแน่น: 150 คน/ตร.กม. (400 คน/ตร.ไมล์)
เขตเวลา: UTC-4 (UTC−4)
 • ฤดูร้อน  (เวลาออมแสง): UTC-3 (UTC−3)
Postal Code: 78000-000
รหัสพื้นที่: +55 65
เว็บไซต์: Cuiabá, Mato Grosso
กูยาบา (โปรตุเกส: Cuiabá) เป็นเมืองหลวงของรัฐมาตูโกรซู ประเทศบราซิล ตำแหน่งทางภูมิศาสตร์อยู่ตรงกลางของทวีปอเมริกาใต้ กูยาบาจะได้รับเกียรติเป็นเจ้าภาพ 1 ใน 12 เมืองของการแข่งขันฟุตบอลโลก 2014 ณ สนามแห่งใหม่ อาเรนาปังตานัล
ทิวทัศน์เมืองกูยาบา
การ์เยส (แอทอส)

| การ์เยส Καρυές |
| --- | --- |

การ์เยส
พิกัด:  40°15.429′N 24°14.698833′E﻿ / ﻿40.257150°N 24.244980550°E﻿ / 40.257150; 24.244980550
ประเทศ:  กรีซ
แคว้น: เขาแอทอส
ประชากร (ค.ศ. 2011)
 • นอกเมือง: 163 คน
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
การ์เยส (กรีก: Καρυές) เป็นนิคมบนเขาแอทอส เป็นที่ตั้งของกองอำนวยการฝ่ายบรรพชิตและฆราวาสแห่งอารามิกรัฐเขาแอทอส จากสำมะโนครัวประชากร ค.ศ. 2011 ของประเทศกรีซ รายงานว่ามีประชากรอาศัย จำนวน 163 คน นับว่าเป็นนิคมที่มีประชากรอาศัยมากที่สุดบนเขาแอทอส โบสถ์หลักของการ์เยสชื่อโปรตาตอน (Protaton) เป็นที่พำนักของโปรตอส หรือนักพรตอาวุโส ผู้เป็นประธานของชุมชนนักพรต
ประวัติ

นักบุญซาวา บิชอปชาวเซอร์เบีย สร้างโบสถ์คริสต์และกุฏิในการ์เยส และอาศัยอยู่หลายปีจนได้เป็นหัวหน้าอธิการอาราม (Archimandrite) ใน ค.ศ. 1201 ต่อมาท่านได้เป็นอาร์ชบิชอปแห่งเซอร์เบียคนแรกเมื่อ ค.ศ. 1219
จักรพรรดิมิคาเอลที่ 8 พาลาโอโลกอสแห่งไบแซนไทน์โจมตีเขาแอทอสเมื่อ ค.ศ. 1283 กองทหารทรมานและแขวนคอโปรตอสหรือนักพรตอาวุโส และขับไล่นักพรตคนอื่น ๆ ออกจากโปรตาตอน นักพรตเหล่านี้ได้รับการสถาปนาเป็นมรณสักขีของนิกายออร์ทอดอกซ์ในวันที่ 5 ธันวาคม (สำหรับคริสตจักรที่ปฏิบัติตามปฏิทินจูเลียนแบบดั้งเดิมวันที่ 5 ธันวาคมตรงกับวันที่ 18 ธันวาคมของปฏิทินเกรกอเรียน)
ระเบียงภาพ

โปรตาตอน
การ์เยสและโปรตาตอน
กองอำนวยการของเขาแอทอส
เหล่านักพรตและผู้มาเยือนในการ์เยส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การ์เยส
กูอาราปูอาวา

| Municipality of Guarapuava |
| --- | --- |
City Landscape
   ธง ตรา
สมญา: Princesa dos Campos
คำขวัญ: "Pérola do Oeste" (West Pearl) "Capital do Centro" (Capital of the Center)
Location of Guarapuava
Municipality of GuarapuavaLocation of Guarapuava
พิกัด: 25°23′42″S 51°27′28″W﻿ / ﻿25.39500°S 51.45778°W﻿ / -25.39500; -51.45778
Country:   Brazil
Region: South
State: Paraná
Founded: December 9, 1810
การปกครอง
 • Mayor: Luiz Fernando Ribas Carli (PP)
พื้นที่
 • ทั้งหมด: 3,115.329 ตร.กม. (1,202.835 ตร.ไมล์)
ความสูง: 1,120 เมตร (3,670 ฟุต)
ประชากร (2012)
 • ทั้งหมด: 169,252 คน
 • ความหนาแน่น: 54 คน/ตร.กม. (140 คน/ตร.ไมล์)
เขตเวลา: UTC-3 (UTC−3)
 • ฤดูร้อน  (เวลาออมแสง): UTC-2 (UTC−2)
HDI (2000): 0.773 – medium
เว็บไซต์: Guarapuava, Paraná
กูอาราปูอาวา (โปรตุเกส: Guarapuava) เป็นเมืองในรัฐปารานา ประเทศบราซิล เป็นเทศบาลที่มีพื้นที่มากที่สุดของรัฐ มีประชากร 172,000 คน เมืองตั้งอยู่ที่จุดพิกัด  25°23'36" ใต้ และ 51°27'19" ตะวันตก เมืองค้นพบโดยชาวโปรตุเกสใน ค.ศ. 1770 และได้ก่อตั้งเมืองขึ้นในปี ค.ศ. 1810 ชื่อของเมืองมาจากคำว่า tupy guarani ซึ่งหมายถึงหมาป่าที่กล้าหาญ เมืองตั้งอยู่เหนือระดับน้ำทะเล 1120 ม.
การ์ลุส อาเลชังดรี จี โซซา ซิลวา

| ข้อมูลส่วนตัว |
| --- | --- | --- | --- |
ชื่อเต็ม:  การ์ลุส อาเลชังดรี จี โซซา ซิลวา
วันเกิด:   (1986-08-01) 1 สิงหาคม ค.ศ. 1986 (38 ปี)
สถานที่เกิด:  ดูกีจีกาเชียส, บราซิล
ส่วนสูง:  1.90 m (6 ft 3 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  พัทยา ยูไนเต็ด
หมายเลข:  83
สโมสรอาชีพ*
| ปี |  ทีม |  ลงเล่น |  (ประตู) |
| 2008 |  เซากริสตอเวา |   |   |
| 2008 |  → ดูกีจีกาเชียส (ยืมตัว) |   |   |
| 2009–2010 |  อูนีเยาไลรีอา |  54 |  (25) |
| 2011–2012 |  คาชิมะแอนต์เลอส์ |  5 |  (1) |
| 2011 |  → เนอชาแตลซามักซ์ (ยืมตัว) |  2 |  (0) |
| 2011–2012 |  → บรากา (ยืมตัว) |  11 |  (1) |
| 2012–2013 |  บรากา |  15 |  (3) |
| 2013–2014 |  ปาซุชดือฟือไรรา |  8 |  (0) |
| 2014–2015 |  ฉือเจียจวงเอเวอร์ไบรต์ |  30 |  (9) |
| 2016–2017 |  ฟามาลีเกา |  27 |  (8) |
| 2017–2018 |  อุบล ยูเอ็มที ยูไนเต็ด |  16 |  (6) |
| 2018 |  เนอาซาลามีนา |  15 |  (10) |
| 2018– |  พัทยา ยูไนเต็ด |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 9 มิถุนายน ค.ศ. 2018
การ์ลุส อาเลชังดรี จี โซซา ซิลวา (โปรตุเกส: Carlos Alexandre de Souza Silva; เกิด 1 สิงหาคม ค.ศ. 1986) หรือ การ์เลา (Carlão) เป็นนักฟุตบอลชาวบราซิล ปัจจุบันเล่นให้กับพัทยา ยูไนเต็ดในตำแหน่งกองหน้า
ประวัติการเล่นฟุตบอล

วันที่ 28 เมษายน ค.ศ. 2008 การ์เลาเซ็นสัญญาสามปีกับดูกีจีกาเชียส ต่อมาวันที่ 11 กุมภาพันธ์ ค.ศ. 2009 เขาย้ายไปไลรีอาในโปรตุเกส เขาทำได้ 11 ประตูจากการลงเล่น 12 นัด ช่วยให้ทีมเลื่อนชั้นสู่ปรีไมราลีกาได้สำเร็จ
อย่างไรก็ตาม ในฤดูกาลถัดมา เขาทำได้เพียง 5 ประตูจากการลงเล่น 28 นัดในลีก ทำให้ในเดือนธันวาคม ค.ศ. 2010 เขาจึงย้ายไปร่วมทีมคาชิมะแอนต์เลอส์ในเจลีก แต่ในเดือนกรกฎาคมปีถัดมา เขาก็ถูกปล่อยยืมตัวให้กับเนอชาแตลซามักซ์ ในสวิตเซอร์แลนด์
ในเดือนกันยายน ค.ศ. 2011 การ์เลากลับไปโปรตุเกสอีกครั้งเพื่อเข้าร่วมทีมบรากา และเมื่อวันที่ 9 กันยายน ค.ศ. 2012 เขาทำประตูชัยช่วยให้บรากาเอาชนะไบรา-มาร์ 2–1
วันที่ 19 กุมภาพันธ์ ค.ศ. 2014 การ์เลาย้ายไปสโมสรฉือเจียจวงเอเวอร์ไบรต์ในจีน ต่อมาในเดือนมิถุนายน ค.ศ. 2017 เขาได้ย้ายไปอุบล ยูเอ็มที ยูไนเต็ด สโมสรน้องใหม่ในไทยลีก เขาทำประตูแรกให้กับสโมสรในนัดที่อุบลเปิดบ้านเสมอสุพรรณบุรี 2-2 เมื่อวันที่ 24 มิถุนายน ค.ศ. 2017
ในเดือนมิถุนายน ค.ศ. 2018 การ์เลาได้ย้ายไปร่วมทีมพัทยา ยูไนเต็ด และทำประตูแรกในนัดที่พัทยาบุกไปชนะทรูแบงค็อก ยูไนเต็ด 2-1 เมื่อวันที่ 7 กรกฎาคม ค.ศ. 2018
เกียรติประวัติ

ตาซาดาลีกา: 2012–13
แหล่งข้อมูลอื่น

ข้อมูลของ การ์ลุส อาเลชังดรี จี โซซา ซิลวา ที่ ซ็อกเกอร์เวย์
Official website (โปรตุเกส) ที่ เวย์แบ็กแมชชีน (เก็บถาวร 2010-10-23)
| ด ค กผู้เล่นชุดปัจจุบันของสโมสรฟุตบอลพัทยา ยูไนเต็ด (ก่อตั้ง พ> ศ. 2566)  |
| --- | --- |
 2 ภูวดล  3 สุพจน์  4 ภรัณยู  5 ฟลาวีอู  6 ทศพร  7 อาทิตย์  13 อรรถพงศ์  14 พรศักดิ์  15 ประภวิษณุ์  16 สันติธร  17 ศุภกิจ  18 อัครชัย  19 โทนี่  27 ปกรพัฒน์  28 พัทธดนย์  29 นรากร  31 สุรภัทร  32 กิตติวุฒิ  35 วีระวุฒิ  36 ชัยณรงค์  37 ภูฟ้า  39 ภีมวิชช์  67 วันใหม่  74 พลเอก  86 วรุตม์  87 ก้องภพ  88 ธนกร  95 ชูดิวัง  หัวหน้าผู้ฝึกสอน: อามาโต
กูร์ปิป

| กูร์ปิป La Ville-Lumière |
| --- | --- |
เมือง
กูร์ปิป
ภาพถ่ายทางอากาศของกูร์ปิป
   ตรา
คำขวัญ: "Exselsus Splendeo" (ละติน)
กูร์ปิปที่ตั้งสภาเทศบาล
พิกัด: 20°19′7.59″S 57°31′34.66″E﻿ / ﻿20.3187750°S 57.5262944°E﻿ / -20.3187750; 57.5262944
ประเทศ:  มอริเชียส
อำเภอ: แพลนวีแลมส์
การปกครอง
 • ประเภท: เทศบาล
 • นายกเทศมนตรี: Hans Berty Margueritte
 • รองนายกเทศมนตรี: Chellen Samy
พื้นที่
 • ทั้งหมด: 24 ตร.กม. (9 ตร.ไมล์)
ความสูง: 561 เมตร (1,841 ฟุต)
ประชากร (2018)
 • ทั้งหมด: 78,618 คน
 • อันดับ: ที่ 4 ในมอริเชียส
 • ความหนาแน่น: 3,300 คน/ตร.กม. (8,500 คน/ตร.ไมล์)
เขตเวลา: UTC+4 (เวลามอริเชียส)
ภูมิอากาศ: Cfa
เว็บไซต์: municipal-curepipe.org
กูร์ปิป (ฝรั่งเศส: Curepipe) รู้จักกันในชื่อ La Ville-Lumière (นครแห่งแสง) เป็นเมืองในประเทศมอริเชียส พื้นที่หลักตั้งอยู่ในอำเภอแพลนวีแลมส์ ส่วนตะวันออกตั้งอยู่ในอำเภอโมกา เมืองตั้งอยู่บนที่ราบสูง เรียกว่า "ที่ราบตอนกลาง" (Central Plateau) จากข้อมูลสำมะโนของ Statistics Mauritius ใน ค.ศ. 2018 เมืองมีประชากร 78,618 คน
การเลือกตั้งสมาชิกสภาแคว้นฝรั่งเศส ค.ศ. 2010

การเลือกตั้งสมาชิกสภาแคว้นฝรั่งเศส ค.ศ. 2010 (ฝรั่งเศส: Élections régionales françaises de 2010) จัดขึ้นเมื่อวันที่ 14 และ 21 มีนาคม ค.ศ. 2010 เป็นการเลือกตั้งหาสมาชิกสภาแคว้นทั้ง 26 แคว้นในแผ่นดินใหญ่และโพ้นทะเล
การเลือกตั้งสภาแคว้นในรอบแรกนั้น ฝ่ายขวาเสียงข้างมากในรัฐสภาได้รับเลือกไปเพียงร้อยละ 27 ซึ่งถือว่าเลวร้ายที่สุดภายใต้ระบอบการปกครองสมัยสาธารณรัฐที่ 5 ยิ่งไปกว่านั้นการงดออกสิทธิ์ใช้เสียงก็สูงเป็นประวัติการณ์ด้วยสถิติร้อยละ 53.64 รวมถึงผู้ไม่ประสงค์ลงคะแนนและบัตรเสียร้อยละ 3.7 และเป็นที่น่าสังเกตว่า พรรคโมแดมถึงจุดตกต่ำที่สุด (4.2%) ในขณะที่พรรคขวาจัดแอฟแอนก็ได้ก้าวผงาดขึ้นมาอีกครั้งหนึ่ง (11.42%) แม้ว่าจะต่ำกว่าการเลือกตั้งในปี 2004 ก็ตาม
ในการเลือกตั้งรอบสอง พรรคฝ่ายซ้ายก็ได้ฉลองความสำเร็จด้วยคะแนนกว่าร้อยละ 54.3 กวาดที่นั่งทั้ง 21 จาก 22 แคว้นบนแผ่นดินใหญ่ โดยพรรคอูแอ็มเปยังคงยึดฐานที่มั่นที่แคว้นอัลซาสไว้ได้ดังเดิม
รายนามผู้สมัคร > แผ่นดินใหญ่ > อัลซาส

| ผู้สมัคร> ผู้สมัคร.  | ผู้สมัคร> ผู้สมัคร.ฟิลิปป์ รีแชร์ | พรรค> พรรค.เสียงข้างมากประธานาธิบดี | รอบแรก> คะแนนเสียง.181,705 | รอบแรก> เปอร์เซนต์.34.94 | รอบสอง> คะแนนเสียง.284,576 | รอบสอง> เปอร์เซนต์.46.16 | ที่นั่ง> จำนวน.28 | ที่นั่ง> เปอร์เซนต์.59.57 |
| --- | --- | --- | --- | --- | --- | --- | --- | --- |
|   | ฌาคส์ บีโชต์ | PS - PRG - MRC | 98,629 | 18.97 | 242,113 | 39.27 | 14 | 29.79 |
|   | ฌาคส์ แฟร์นีก | EÉ - Les Verts - AEI - Cap21 | 81,117 | 15.60 | 242,113 | 39.27 | 14 | 29.79 |
|   | ปาทรีก แบงแดร์ | FN | 70,173 | 13.49 | 89,832 | 14.57 | 5 | 10.64 |
|   | ฌาคส์ กอร์ดอนนีเยร์ | Alsace d'abord - BI | 25,906 | 4.98 |  |  |  |  |
|   | ยานน์ แวร์แลง | MoDem | 23,073 | 4.44 |  |  |  |  |
|   | ฌอง-อีฟส์ โกเซ | FG - Alternatifs - PCOF - DG | 9,712 | 1.87 |  |  |  |  |
|   | อีวอง ซิมแมร์มานน์ | NPA | 8,550 | 1.64 |  |  |  |  |
|   | มานูแอล ซองตีอาโก | สังคมนิเวศวิทยา | 8,376 | 1.61 |  |  |  |  |
|   | ปาทรีค สตีร์บี | DVD - AC | 8,303 | 1.60 |  |  |  |  |
|   | ฌูเลียง โวสแตง | LO | 4,481 | 0.86 |  |  |  |  |

| บัตรดี | บัตรดี | บัตรดี | 520 025 | 96,03 | 616 521 | 96,62 |  |  |
| บัตรเสียหรือไม่ประสงค์ลงคะแนน | บัตรเสียหรือไม่ประสงค์ลงคะแนน | บัตรเสียหรือไม่ประสงค์ลงคะแนน | 21 503 | 3,97 | 21 588 | 3,38 |  |  |
| จำนวนผู้ออกเสียงเลือกตั้ง | จำนวนผู้ออกเสียงเลือกตั้ง | จำนวนผู้ออกเสียงเลือกตั้ง | 541 528 | 43,36 | 638 109 | 51,09 |  |  |
| จำนวนผู้งดออกเสียงเลือกตั้ง | จำนวนผู้งดออกเสียงเลือกตั้ง | จำนวนผู้งดออกเสียงเลือกตั้ง | 707 359 | 56,64 | 610 783 | 48,91 |  |  |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | 1 248 887 | 100,00 | 1 248 892 | 100,00 |  |  |
รายนามผู้สมัคร > แผ่นดินใหญ่ > อากีแตน

แม่แบบ:ผลการเลือกตั้งสมาชิกสภาแคว้นฝรั่งเศส ค.ศ. 2010 ในแคว้นอากีแตน
ผลการเลือกตั้ง

| กลุ่มการเมือง | กลุ่มการเมือง | พรรค | รอบแรก> คะแนนเสียง | รอบแรก> เปอร์เซนต์ | รอบสอง> คะแนนเสียง | รอบสอง> เปอร์เซนต์ |
| --- | --- | --- | --- | --- | --- | --- |
|   | PS และพันธมิตร | PS, PRG, MRC, DVG | 5,673,918 | 29.14% |  |  |
|   | เสียงข้างมากประธานาธิบดี | UMP และพันธมิตร | 5,066,826 | 26.02% |  |  |
|   | เออรอปเอโกโลชี | Les Verts, F&S | 2,372,340 | 12.18% |  |  |
กุสตาฟว์ ดอเร

| กุสตาฟว์ ดอเร |
| --- | --- |
ถ่ายโดยนาดาร์ ในปี ค.ศ. 1867
เกิด: 6 มกราคม ค.ศ. 1832(1832-01-06) สทราซบูร์, ฝรั่งเศส
เสียชีวิต: 23 มกราคม ค.ศ. 1883(1883-01-23) (51 ปี) ปารีส, ฝรั่งเศส
สัญชาติ: ฝรั่งเศส
มีชื่อเสียงจาก: จิตรกรรม, ภาพพิมพ์, ภาพประกอบ
ปอล กุสตาฟว์ ลูย คริสต็อฟ ดอเร (ฝรั่งเศส: Paul Gustave Louis Christophe Doré) หรือ กุสตาฟว์ ดอเร (6 มกราคม ค.ศ. 1832 – 23 มกราคม ค.ศ. 1883) เป็นศิลปินชาวฝรั่งเศส
ดอเรเกิดเมื่อปี ค.ศ. 1832 ที่เมืองสทราซบูร์ เมื่อมีอายุได้ 5 ปี เขาก็เริ่มวาดภาพ และเมื่ออายุได้ 12 ปี เขาก็เริ่มทำภาพพิมพ์หิน ครอบครัวของดอเรย้ายไปอยู่ที่ปารีสเมื่อดอเรอายุได้ 15 ปี ที่นั่นเขาเริ่มเป็นที่รู้จักในฐานะนักวาดภาพประกอบ จากผลงานภาพประกอบในหนังสือของนักเขียนหลายคน เช่น ฟร็องซัว ราเบอแล และออนอเร เดอ บาลซัก รวมถึง ดอนกิโฆเต้ ฉบับภาษาฝรั่งเศส และ The Raven ของเอดการ์ แอลลัน โพ ในปี ค.ศ. 1867 ผลงานของดอเรได้ถูกนำไปจัดแสดงที่กรุงลอนดอน และได้รับคำติชมอย่างมากจนทำให้เขาได้งานที่สำนักพิมพ์ Grant & Co และผลิตผลงาน London: A Pilgrimage ซึ่งได้รับความนิยมอย่างมาก
ในช่วงหลัง ดอเรได้วาดภาพประกอบให้กับหนังสือของคอเลริดจ์ และเทนนีสัน รวมถึง แพระไดส์ลอสต์ ของมิลตัน และ ดีวีนากอมเมเดีย ของดันเต เขาอยู่เป็นโสดตลอดชีวิต และอาศัยอยู่กับแม่จนกระทั่งเสียชีวิตในปี ค.ศ. 1883 ที่กรุงปารีส ขณะมีอายุได้ 51 ปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กุสตาฟว์ ดอเร
ผลงานของกุสตาฟว์ ดอเร โดยโครงการกูเทนแบร์ก
Gustave Dore | biography - French illustrator | Britannica.com[ลิงก์เสีย]
กีโยม เดอ โลปีตาล

| กีโยม เดอ โลปีตาล |
| --- | --- |

เกิด: ค.ศ. 1661 ปารีส, ฝรั่งเศส
เสียชีวิต: 2 กุมภาพันธ์ ค.ศ. 1704 ปารีส, ฝรั่งเศส
สัญชาติ: ฝรั่งเศส
มีชื่อเสียงจาก:   แคลคูลัส  เรขาคณิตเชิงอนุพันธ์ของเส้นโค้ง  หลักเกณฑ์โลปีตาล 
อาชีพทางวิทยาศาสตร์
สาขา: คณิตศาสตร์
สถาบันที่ทำงาน: สถาบันวิทยาศาสตร์ฝรั่งเศส
อาจารย์ที่ปรึกษา: โยฮันน์ แบร์นูลลี
 
กีโยม ฟร็องซัว อ็องตวน, มาร์กีแห่งโลปีตาล (ฝรั่งเศส: Guillaume François Antoine, Marquis de l'Hôpital; ค.ศ. 1661 – 2 กุมภาพันธ์ ต.ศ. 1704) เป็นนักคณิตศาสตร์ชาวฝรั่งเศส เกิดที่กรุงปารีสในครอบครัวขุนนาง เป็นบุตรของแอนน์-อาแล็กซ็องดร์ เดอ โลปีตาลและเอลิซาเบธ กอเบแล็ง โลปีตาลรับราชการทหารก่อนจะลาออกเนื่องจากปัญหาด้านสายตาและหันไปสนใจด้านคณิตศาสตร์ ในปี ค.ศ. 1691 เขาพบกับโยฮันน์ แบร์นูลลี นักคณิตศาสตร์ชาวสวิสและเรียนแคลคูลัสกับแบร์นูลลี สองปีต่อมา โลปีตาลได้รับเลือกให้เป็นสมาชิกของสถาบันวิทยาศาสตร์ฝรั่งเศสและดำรงตำแหน่งรองประธานสองสมัย
โลปีตาลมีผลงาน เช่น การหาความยาวส่วนโค้งของกราฟลอการิทึม, เป็นหนึ่งในผู้แก้ปัญหาเส้นโค้งบราคิสโทโครน (brachistochrone curve) ในปี ค.ศ. 1696 เขาแต่งตำราชื่อ Analyse des Infiniment Petits pour l'Intelligence des Lignes Courbes ที่กล่าวถึงแคลคูลัสของไลบ์นิซ ตำรานี้ถือเป็นตำราแคลคูลัสเชิงอนุพันธ์เล่มแรก นอกจากนี้ยังมีการกล่าวถึงหลักเกณฑ์โลปีตาลเป็นครั้งแรก (อย่างไรก็ตาม เชื่อกันว่าแบร์นูลลีเป็นผู้ค้นพบหลักเกณฑ์ดังกล่าว)
ด้านชีวิตส่วนตัว โลปีตาลแต่งงานกับมารี-ชาร์ล็อตต์ เดอ รอมิลลีย์ เดอ ลา เชสเนเลย์ ทั้งคู่มีบุตรด้วยกัน 4 คน โลปีตาลเสียชีวิตที่กรุงปารีสในปี ค.ศ. 1704
Analyse des infiniment petits pour l'intelligence des lignes courbes
Traité analytique
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กีโยม เดอ โลปีตาล
Broadwin, Judy. "The Immortal L'Hospital" (PDF). AP Central – The College Board. คลังข้อมูลเก่าเก็บจากแหล่งเดิม (PDF)เมื่อ 2020-10-28. สืบค้นเมื่อ 2017-10-31.
การพิจารณาคดีแม่มดในประเทศฝรั่งเศส

ภาพแสดง Louisa Mabree หมอตำแยชาวฝรั่งเศส ถูกเผาในกรงพร้อมกับแมวดำ เนื่องจากการเป็นแม่มด
การพิจารณาคดีแม่มดในประเทศฝรั่งเศส มีบันทึกไว้ไม่สมบูรณ์นัก เหตุผลหลัก คือ เอกสารจำนวนมากเกี่ยวกับการพิจารณาคดีแม่มดแต่ดั้งเดิมนั้นไม่ได้รับการเก็บรักษาไว้ เพราะฉะนั้น ปริมาณเหตุการณ์จึงไม่อาจระบุแน่ชัดได้ ถึงแม้จะมีข้อมูลทุติยภูมิมากมายเกี่ยวกับเหตุการณ์ในประเทศฝรั่งเศส แต่ความที่มีบันทึกไม่สมบูรณ์นั้นทำให้ยืนยันข้อมูลเหล่านี้ได้ยาก
เนื่องจากไม่มีกฎหมายระดับชาติเกี่ยวกับการเป็นแม่มด คดีแม่มดจึงตกเป็นอำนาจของศาลท้องถิ่น และดำเนินไปแตกต่างกันตามพื้นที่ ในภาคเหนือของประเทศฝรั่งเศส คดีแม่มดเป็นอำนาจของศาลอุทธรณ์ในปารีสที่เรียกว่า ปาร์เลอม็องเดอปารี (ฝรั่งเศส: Parlement de Paris; อังกฤษ: Parliament of Paris) ซึ่งได้ออกกฎห้ามดำเนินคดีเกินจริง แต่ศาลท้องถิ่นอื่น ๆ มิได้ยึดถือตามเสมอไป นี้เป็นอีกเหตุผลหนึ่งที่ทำให้กะปริมาณการล่าแม่มดในประเทศฝรั่งเศสได้ยาก พื้นที่ที่ปัจจุบันเป็นภาคเหนือของประเทศฝรั่งเศสนั้น เป็นที่รับรู้กันว่า เกิดการล่าแม่มดอย่างรุนแรงมาแล้ว โดยเฉพาะจุดที่ใกล้กับชายแดนของอาณาเขตเจ้าชายมุขนายกแห่งคาทอลิก (Catholic prince-bishop) แต่ในเวลาที่เกิดเหตุการณ์นั้น พื้นที่ดังกล่าวมิได้เป็นประเทศฝรั่งเศส หากแต่เป็นส่วนหนึ่งของจักรวรรดิโรมันอันศักดิ์สิทธิ์
ประวัติศาสตร์

ช่วงครึ่งแรกของคริสต์ศตวรรษที่ 16 มีคดีแม่มดจำนวนหนึ่งที่ได้รับการบันทึกไว้ว่า เกิดขึ้นในประเทศฝรั่งเศส ใน ค.ศ. 1539 มีคดีหนึ่งซึ่งนำไปสู่การประหารคนสี่คนในโบฌอเล (Beaujolais) ครั้นใน ค.ศ. 1553 มี "นักวิทยากลลัทธิเฟาสต์" (Faustian magician) คนหนึ่งถูกประหารในปัวตีเย (Poitiers) ต่อมาใน ค.ศ. 1558 และ 1562 มีการพิจารณาคดีในเนอแวร์ (Nevers) และตูลูซ (Toulouse) ตามลำดับ คดีทั้งสองทำให้มีผู้ถูกประหารสามคน
ประเทศฝรั่งเศสไม่มีกฎหมายระดับชาติเกี่ยวกับการเป็นแม่มด และวิธีพิจารณาคดีแม่มดมักขึ้นอยู่กับการตัดสินของศาลและตุลาการในแต่ละท้องถิ่น หนังสือ Demonomanie ของฌ็อง โบแดง (Jean Bodin) ซึ่งเผยแพร่ใน ค.ศ. 1578 มีผลกระทบอันสำคัญต่อการพิจารณาคดีแม่มดในประเทศฝรั่งเศส
ประวัติศาสตร์ > ภาคเหนือ

ภาคเหนือของประเทศฝรั่งเศสเป็นเขตอำนาจของศาลอุทธรณ์ปาร์เลอม็องเดอปารี และคำตัดสินของศาลท้องถิ่นในภาคเหนือต้องอุธรณ์ไปยังศาลนี้ โดยช่วงเวลาราว 57 ปี ระหว่าง ค.ศ. 1568–1625 ปาร์เลอม็องเดอปารีพิพากษายืนคำตัดสินประหารแม่มดเพียง 100 คดี ซึ่งนับเป็นร้อยละ 5 ของคดีที่อุธรณ์ขึ้นมา
ปาร์เลอม็องเดอปารีไม่ตามรอยประเทศอื่น ๆ แต่จัดคดีแม่มดเป็น "ความผิดพิเศษ" (exceptional crime) โดยใน ค.ศ. 1588 ศาลนี้ออกกฎห้ามดำเนินคดีแม่มดในลักษณะที่ "ออกนอกหน้าเกินไป" (excessive zeal) และ "เกินจริง" (exaggeration) แต่ก็รับรู้กันว่า ศาลท้องถิ่นไม่แยแสกฎนี้ กับทั้งคำตัดสินแม่มดของศาลท้องถิ่นที่ไม่เคยอุทธรณ์ขึ้นไปยังปาร์เลอม็องเดอปารีนั้นก็ไม่มีจำนวนบันทึกหรือยืนยันไว้
ใน ค.ศ. 1624 มีการออกกฎหมายใหม่ให้คำตัดสินทั้งหมดของศาลท้องถิ่นในภาคเหนือต้องได้รับการยืนยันจากปาร์เลอม็องเดอปารีเสียก่อนที่จะบังคับคดีตามนั้นได้ แต่คดีแม่มดที่ศาลท้องถิ่นไม่ส่งให้ปาร์เลอม็องเดอปารียืนยันจะมีมากน้อยเท่าไร ก็ไม่อาจสืบชัดได้
ประวัติศาสตร์ > ภาคใต้

ภาคใต้ของประเทศฝรั่งเศสไม่ใช่เขตอำนาจของปาร์เลอม็องเดอปารี และมีคดีแม่มดจำนวนมหาศาลเกิดขึ้นในช่วงแรกของคริสต์ศตวรรษที่ 17 ในจำนวนนี้มีคดีอันเลื่องชื่อ คือ การล่าแม่มดที่ลาบูร์ (Labourd witchhunt) ใน ค.ศ. 1609 และกรณีผีสิงที่แอ็กซ็องพรอว็องส์ (Aix-en-Provence possessions) ใน ค.ศ. 1611
ประวัติศาสตร์ > ภาคตะวันออกเฉียงเหนือ

พื้นที่ที่ปัจจุบันเป็นภาคตะวันออกเฉียงเหนือของประเทศฝรั่งเศส โดยเฉพาะลอแรน (Lorraine) และฟร็องช์-กงเต (Franche-Comté) ซึ่งสมัยนั้นเป็นส่วนหนึ่งของจักรวรรดิโรมันอันศักดิ์สิทธิ์ เป็นพื้นที่ที่ได้รับผลกระทบรุนแรงจากการล่าแม่มด ในช่วง ค.ศ. 1603–1614 และ 1627–1632 มีคดีแม่มดราว 800 คดีเกิดขึ้นในบริเวณนี้ ซึ่งมีผู้คนมากมายถูกประหาร ต่อมาในช่วง ค.ศ. 1658–1661 มีการประหารแม่มด 100 คนในฟร็องช์-กงเต
ประวัติศาสตร์ > การสิ้นสุด

Peronne Goguillon ได้รับการเอ่ยอ้างถึงว่า เป็นหญิงคนสุดท้ายที่ถูกประหารด้วยข้อหาเป็นแม่มดในประเทศฝรั่งเศสเมื่อ ค.ศ. 1678 แต่ก็มีความเห็นว่า ควรนับกรณีปัวซง (Affair of the Poisons) ในช่วง ค.ศ. 1679–1682 เป็นการพิจารณาคดีแม่มดด้วยหรือไม่ เพราะถึงแม้จำเลยในกรณีปัวซงจะตั้งตนเป็นแม่มดอย่างเป็นจริงเป็นจัง แต่ข้อหาที่บุคคลเหล่านั้นถูกประหาร คือ การวางยาพิษและการฆ่าคน มากกว่าข้อหาการเป็นแม่มด นอกจากนี้ ถึงแม้เหล่านี้จะเป็นกรณีที่ถูกประหาร แต่ใน ค.ศ. 1768 ก็ยังมีหญิงคนหนึ่งถูกพิพากษาว่าเป็นแม่มดในประเทศฝรั่งเศส เพียงแต่ถูกปรับเท่านั้น
พระราชกฤษฎีกาของพระเจ้าหลุยส์ที่ 14 เมื่อ ค.ศ. 1682 ระบุว่า การเป็นแม่มดเป็นวิทยากลฉ้อฉล จึงไม่ห้ามการพิจารณาคดีแม่มด แต่กำหนดให้การพิพากษาบุคคลว่าเป็นแม่มดนั้นเป็นไปได้ยากขึ้น
ในประเทศฝรั่งเศสช่วงคริสต์ศตวรรษที่ 18 มีคดีแม่มดเกิดขึ้นน้อยราย บางคดีทำให้ผู้ชายจำนวนหนึ่งถูกประหาร และในทางประเพณีแล้ว นิยมถือกันว่า ชายผู้หนึ่งที่ถูกประหารในบอร์โด (Bordeaux) เมื่อ ค.ศ. 1718 ด้วยข้อหาเป็นพ่อมดนั้น เป็นบุคคลสุดท้ายที่ถูกประหารด้วยข้อหาเช่นนั้น แต่ในความเป็นจริงแล้ว ยังมีชายจำนวนหนึ่ง เป็นคนขับลา และขุนนางจาก Chauffours ถูกประหารด้วยข้อหานี้ในปารีสเมื่อ ค.ศ. 1724 และ 1726 ตามลำดับ
ส่วน Louis Debaraz ที่ถูกประหารในลียง (Lyon) เมื่อ ค.ศ. 1745 ดูจะเป็นชายคนสุดท้ายถูกประหารเพราะการพิจารณาคดีแม่มด การพิจารณาคดีนี้มีขึ้นในช่วง ค.ศ. 1743–1745 และมีชายหลายคนถูกซัดทอดมาจากคดีของ Bertrand Guilladot แล้วถูกฟ้องเป็นคดีนี้ว่า ทำสัญญากับปิศาจเพื่อขอให้พบขุมทรัพย์
ขบวนการต่อต้านฝรั่งเศส

กางเขนลอแรน,ได้ถูกเลือกโดยนายพลชาร์ล เดอ โกล ให้เป็นสัญลักษณ์ของขบวนการต่อต้านฝรั่งเศส
ขบวนการต่อต้านฝรั่งเศส (ฝรั่งเศส: La Résistance,อังกฤษ: French Resistance) เป็นกลุ่มขบวนการของกลุ่มเคลื่อนไหวฝรั่งเศสที่ได้ต่อสู้กับนาซีเยอรมันที่ได้เข้ายึดครองฝรั่งเศสและต่อต้านการให้ความร่วมมือของรัฐบาลวิชีในช่วงสงครามโลกครั้งที่สอง คำว่า Résistance เป็นคำที่ถูกเรียกว่า กลุ่มติดอาวุธขนาดเล็กทั้งชายและหญิง (เรียกว่า  มาร์กี ในพื้นที่ชนบท) ซึ่งนอกเหนือจากพวกเขาจะเคลื่อนไหวแบบการสงครามกองโจรแล้ว พวกเขายังเผยแพร่ของหนังสือพิมพ์ใต้ดิน การจัดหาข้อมูลข่าวกรองโดยตรง และคอยดูแลของเครือข่ายในการหลบหนีที่ได้ให้ความช่วยเหลือแก่ทหารและนักบินฝ่ายสัมพันธมิตรที่ติดอยู่ในแนวหลังของศัตรู ผู้ชายและหญิงของกลุ่มต่อต้านมาจากทั้งหมดของระดับเศรษฐกิจและความโน้มน้าวทางการเมืองของสังคมฝรั่งเศส รวมทั้งผู้อพยพ; นักวิชาการ, นักศึกษา, ชนชั้นสูง, นักจารีตนิยมในนิกายโรมันคาทอลิก (รวมทั้งพระนักบวช) และพลเรือนจากกลุ่มฝ่ายเสรีนิยม, อนาธิปไตย และคอมมิวนิสต์
ขบวนการต่อต้านฝรั่งเศสได้มีบทบาทสำคัญในการช่วยเหลือในการรุกโจมตีฝรั่งเศสของฝ่ายสัมพันธมิตรในภายหลังจากการบุกครองนอร์มังดี เมื่อวันที่ 6 มิถุนายน ค.ศ. 1944 และเป็นที่รู้จักที่น้อยที่สุดคือการบุกครองโพรวองซ์ เมื่อวันที่ 15 สิงหาคม ได้ให้ข่าวกรองทางทหารในการป้องกันเยอรมันที่ได้ที่รู้จักกันคือ กำแพงแห่งแอตแลนติก และการแปรขบวนทัพของกองทัพเวร์มัคท์และคำสั่งในการรบ ขบวนการต่อต้านฝรั่งเศสได้วางแผนในการประสานงานและปฏิบัติการในการก่อวินาศกรรมในกริดไฟฟ้า การอำนวยในการขนส่ง และเครือข่ายของโทรคมนาคม นอกจากนี้ยังได้มีความสำคัญทางการเมืองและทางศีลธรรมต่อฝรั่งเศส ทั้งในช่วงการยึดครองของเยอรมันและจากสิบปีหลังจากนั้น เพราะมันได้ทำให้ประเทศนี้ด้วยตัวอย่างที่น่าประทับใจในการบรรลุในความรักชาติเพื่อความจำเป็นของชาติ เพื่อต่อต้านจากภัยคุกคามต่อชาติฝรั่งเศส การปฏิบัติการของกลุ่มต่อต้านนั้นได้อยู่ตรงข้ามกับการให้ความร่วมมือของรัฐบาลฝรั่งเศสที่ตั้งอยู่ที่วิชี ชาวฝรั่งเศสที่ได้เข้าร่วมกับหน่วยมีลิสฟร็องแซซ  กองกำลังกึ่งทหารที่ได้รับการสนับสนุนจากนาซีและชาวฝรั่งเศสที่ได้ไปเข้าร่วมกับหน่วยวัฟเฟิน-เอ็สเอ็ส
ภายหลังจากการยกพลขึ้นบกที่นอร์มังดีและโพรวองซ์ ส่วนประกอบของกองกำลังกึ่งทหารของขบวนการต่อต้านฝรั่งเศสได้ถูกจัดตั้งอย่างเป็นทางการ เป็นลำดับชั้นของหน่วยงานปฏิบัติการที่รู้จักกันดี โดยได้เรียกร่วมกันว่า กองกำลังฝรั่งเศสแห่งกิจการภายใน หรือ เอฟเอฟไอ (French Forces of the Interior-FFI) ได้มีการคาดว่า จะมีกองกำลังจำนวน 100,000 คน ในเดือนมิถุนายน ค.ศ. 1944 เอฟเอฟไอได้เติบโตอย่างรวดเร็วและได้บรรลุถึงประมาณ 400,000 คนในเดือนตุลาคมของปีนั้น ถึงแม้ว่าการร่วมมือกันของหน่วยเอฟเอฟไอ ในบางกรณีก็ต้องประสบกับปัญหาทางการเมือง จนในที่สุดก็ได้ประสบความสำเร็จและได้รับอนุญาตให้ฝรั่งเศสเพื่อสร้างกองทัพใหม่ให้มีขนาดใหญ่เป็นอันดับ 4 ในทวีปยุโรป (1.2 ล้านคน) โดยวันแห่งชัยชนะในยุโรป ในปี ค.ศ. 1945
กุ้งแตร์มีดอร์

| --- | --- |
กุ้งแตร์มีดอร์ในอังกฤษ
แหล่งกำเนิด: ฝรั่งเศส
ส่วนผสมหลัก: กุ้งมังกรกับซอสที่ทำจากเนย
 ตำราอาหาร: กุ้งแตร์มีดอร์   สื่อ: กุ้งแตร์มีดอร์
กุ้งแตร์มีดอร์ (ฝรั่งเศส: homard Thermidor) เป็นอาหารฝรั่งเศสที่ประกอบด้วยส่วนผสมของเนื้อกุ้งมังกรสุกและซอสที่ทำจากเนย หอมแดง ไวน์ขาว น้ำซุป แป้งสาลี วิปปิงครีม มัสตาร์ดดีฌง ชีสกรูว์แยร์ นำไปบรรจุในเปลือกกุ้งอีก แล้วอบให้ชีสเหลือง ซอสที่ใช้ในอาหารนี้ใส่มัสตาร์ดด้วย อาหารชนิดนี้ประดิษฐ์ขึ้นเมื่อ พ.ศ. 2437 ในภัตตาคารในฝรั่งเศส ใกล้กับโรงละครกอเมดีฟร็องแซซ (Comédie Française) ในช่วงที่เปิดแสดงละครเรื่องแตร์มีดอร์ (Thermidor) โดยวิกตอเรียง ซาร์ดู (Victorien Sardou) ทำให้อาหารนี้ถือเป็นอาหารที่เกี่ยวเนื่องกับโอกาสพิเศษ
แหล่งข้อมูลอื่น

The Ivy. "Lobster Thermidor". Taste of My Life. BBC Food. เก็บจากแหล่งเดิมเมื่อ 2013-05-23. สืบค้นเมื่อ 15 January 2014. Recipe.
กาโรตาจีอีปาเนมา

| "กาโรตาจีอีปาเนมา"> ซิงเกิลโดยสแตน เก็ตส์ และ จาว กิลแบร์โต.จากอัลบั้มเก็ตส์/ชิลเบร์ตู |
| --- | --- |
วางจำหน่าย: ค.ศ. 25 กรกฎาคม ค.ศ. 1964 (25 กรกฎาคม ค.ศ. 1964)
แนวเพลง: บอสซาโนวา แจ๊ส
ความยาว: 5:21
ค่ายเพลง: เวิร์ฟเรเคิดส์
ผู้ประพันธ์เพลง: อังโตนีอู การ์ลูช โชบิง & วีนีซีอุช จี โมไรช์ นอร์แมน กิมเบล (เนื้อเพลงเวอร์ชันภาษาอังกฤษ)
โปรดิวเซอร์: ครีด เทย์เลอร์
"กาโรตาจีอีปาเนมา" หรือ "เดอะเกิร์ลฟอร์มอีปาเนมา" (โปรตุเกส: "Garota de Ipanema", อังกฤษ: The Girl from Ipanema, เด็กสาวจากอีปาเนมา) เป็นเพลงในแนวบอสซาโนวา ที่มีชื่อเสียงที่สุด เป็นเพลงฮิตไปทั่วโลกในช่วงกลางทศวรรษ 1960 และได้รับรางวัลแกรมมี่ในปี ค.ศ. 1965
เพลงกาโรตาจีอีปาเนมาต้นฉบับแต่งขึ้นในปี ค.ศ. 1962 ทำนองโดยแอนโตนิโอ คาร์ลอส โจบิม คำร้องภาษาโปรตุเกส ต้นฉบับโดยวินิเชียส เดอ มอเรียน ส่วนคำร้องภาษาอังกฤษในชื่อ The Girl from Ipanema แต่งขึ้นในภายหลังโดยนอร์แมน กิมเบล
เพลงนี้ถูกบันทึกเสียงวางจำหน่ายเป็นครั้งแรกในปี 1962 โดยเปรี รีเบย์รู (Pery Ribeiro) แต่ฉบับที่เป็นที่นิยมที่สุด ขับร้องโดย แอสทรูด กิลแบร์โต ในผลงานชุด เก็ตส์/ชิลเบร์ตู ของสแตน เก็ตส์ และจาว กิลแบร์โต บันทึกเสียงที่นิวยอร์ก ในเดือนเมษายน 1963 ซึ่งได้รางวัลแกรมมี่ด้วย
จนถึงปัจจุบัน เพลงนี้ถูกบันทึกเสียงใหม่โดยศิลปินมากมาย อาทิเช่น แนท คิง โคล, เอลลา ฟิทซ์เจอรัลด์, เพ็กกี ลี, ไดอานา ครอลล์, ออสการ์ พีเตอร์สัน, ลู รอว์ลส, แฟรงค์ สินาตรา, ซาราห์ วอห์น, มาดอนน่า, ไมเคิล โบลตัน รวมทั้งถูกนำไปตีความใหม่ด้วยดนตรีแนวอื่น ๆ ทั้งแจ๊ซ ร็อค บลูส์ ในบางครั้ง หากศิลปินที่นำมาร้องเป็นผู้หญิง ก็อาจเปลี่ยนชื่อเพลงเป็น The Boy from Ipanema (เด็กหนุ่มจากอีปาเนมา)
อีปาเนมา จากมุมสูง